b'\n_START_ARTICLE_\nTavorjana\n_START_SECTION_\nEtni\xc4\x8dna sestava prebivalstva\n_START_PARAGRAPH_\nPo popisu prebivalstva iz leta 1971 se je 24,5%  prebivalcev  v ob\xc4\x8dini Tavorjana opredelilo, da so Slovenci.\n_START_SECTION_\nZgodovina\n_START_PARAGRAPH_\nZgodovinsko se obmo\xc4\x8dje Tavorjane pojavi \xc5\xbee v rimskem obdobju. Julij Cezar je vzpostavljal voja\xc5\xa1ke in trgovske baze tudi na severu Furlanije, vklju\xc4\x8dno s \xe2\x80\x9cForumom lulii\xe2\x80\x9d, ki je poimenovan po njemu. Iz sredi\xc5\xa1\xc4\x8da sredi\xc5\xa1\xc4\x8da \xc4\x8cedada, ki je postal municipij, se je za\xc4\x8dela centuriacija njenega ozemlja in v tem \xc4\x8dasu se je pojavilo naselje Tavorjana oz. \xe2\x80\x9cTORREANO\xe2\x80\x9c, ki ga je ustanovil stotnik (centurion) Taurius, ki je imel nalogo braniti in oskrbovati s hrano Forumu lulii. Tako se je rimska prisotnost globoko ukoreninila na obmo\xc4\x8dju Tavorjane (Torreana). _NEWLINE_Po letu 168 AD so za\xc4\x8dela v Furlanijo in na pode\xc5\xbeelje Foruma Iulii vdirati nova ljudstva, ki so ve\xc4\x8dkrat plenila in po\xc5\xbeigala vasi in pode\xc5\xbeelje. Prvi so bili Quadi in Markomani, ki so oblegali Oglej. Rimljani so pri\xc4\x8deli z izgradnjo obrambe vzhodne meje z utrjevanjem mest. Tudi v Tavorjani (Torreanu) so na\xc5\xa1li ostanke kasteluma, ki je predstavljal opazovalnico in obrambno postojanko. Postavili so ga na skalnato vzpetino nad vasjo Cragnolino pri Tavorjani. Konstantinov edikt iz leta 313 je kr\xc5\xa1\xc4\x8danstvu omogo\xc4\x8dilo prosto \xc5\xa1irjenje in v Furlaniji na\xc5\xa1lo gonilno silo v Ogleju. Zaradi svojega geografskega polo\xc5\xbeaja je bila Bene\xc4\x8dija izpostavljena invazijam in napadom barbarskih ljudstev na rimski imperij. Tudi ozemlje \xc4\x8cedada in Tavorjane (Torreana) je do\xc5\xbeivelo vpade Vizigotov, Hunov, Ostrogotov in Bizantincev. \xc5\xa0ele prihod Langobardov je prinesel velike preobrazbe._NEWLINE_Langobardi pod vodstvom kralja Alboina so se leta 568 naselili  na furlanski ravnini. \xc4\x8cedad je postal najpomembnej\xc5\xa1e mesto Langobardov v Furlaniji. Ko je pri\xc5\xa1lo do invazije Avarov v zadnjih letih stoletja je z njimi pri\xc5\xa1lo do nekaj slovanskih naselitev na obmo\xc4\x8dju od \xc4\x8cente (Tarcenta) do \xc4\x8cedada. Slovane je po razli\xc4\x8dnih bitkah,  leta 739 premagal langobardski vojvoda Pemmo  v bitki pri Brajdah (Laurinsu)  zaselku Tavorjane (Torreano)._NEWLINE_Dr\xc5\xbeava Oglejskega Patriarhata je bila ustanovljena v Paviji 3. aprila 1077. V tem obdobju je bilo ozemlje Tavorjane (Torreano), ki je bilo vklju\xc4\x8deno v patriarhovo dr\xc5\xbeavo, pod vplivom gospodov Soffumber\xc5\xa1kih in ob\xc4\x8dine \xc4\x8cedad. Prvi je imel dvor v Prestintu (Prestento), v fevdu vas \xc4\x8campej (Campeglio), vas Podgrad nad Tavorjano (Costa sopra Torreano) in si raz\xc5\xa1iril svojo dominij na celotnem ozemlju. Ob\xc4\x8dina \xc4\x8cedad je imela pod nadzorom obmo\xc4\x8dje vzdol\xc5\xbe mestnega obzidja: Od Prestinta (Prestento) do mestnih vrat Sv. Silvestra in med Tavorjano (Torreano) in mestnimi vrati Brossana. _NEWLINE_V \xc4\x8dasu bene\xc5\xa1ke zasedbe 1420-1797 se je za\xc4\x8dela izdelava  geografskih zemljevidov in opisov ozemlja, redko pa so bila najdena naselja na obmo\xc4\x8dju Tavorjane (Torreana), ki so bila ozna\xc4\x8dena ali imenovana kot visoko gorsko obmo\xc4\x8dje podlo\xc5\xbeno gradu Soffumberg. Leta 1572 so ozna\xc4\x8deni kraji Tavorjana (Torreano), Toljan (Togliano), Montina, Ronke (Ronchis) in Prestint (Prestento) in leta 1753 \xc5\xa1e Skrile (Canalut)._NEWLINE_Pod Napoleonsko kraljevino Italijo (1797-1814)  je bil leta 1807 na modelu lombardskega, ki ga je izdelala Avstrija, vzpostavljen kataster. Obmo\xc4\x8dje je bilo razdeljeno na popisne ob\xc4\x8dine. Povzetek popisne ob\xc4\x8dine Tavorjana (Torreano) in Ronke (Ronchis) pa je bil sestavljen marca 1810.  V \xc4\x8dasu vladavine Avsstrije (1815-1866) je  avstrijska vlada na obmo\xc4\x8dju zgradila cestne povezave.  Po drugi svetovni vojni je pri\xc5\xa1lo do mo\xc4\x8dnega izseljevanja, predvsem kamnosekov, ki so bili strokovnjaki za delo s kamnom.'